Μπάμπης Μαρκάκης

Ο Μπάμπης Μαρκάκης (1933 - 15 Φεβρουαρίου 2003) ήταν Έλληνας λαϊκός τραγουδιστής και συνθέτης.

Βιογραφία
Το πραγματικό του ονοματεπώνυμο ήταν Μάρκος Μπαλτόπουλος. Καθιερώθηκε με συνθέσεις δικές του αλλά και του Μπάμπη Μπακάλη, στα μέσα της δεκαετίας του 1960, όπως «Μες σε ξένους τόπους», «Πανικός», «Μεγάλη θλίψη», «Πληγωμένοι κι οι δυο», «Ένα αντίο πικρό», «Το τέλος», «Μαύρη κατάρα» κ.ά. Η Μαριώ έκανε επιτυχία το περίφημο τραγούδι του «Μες στον πράσινο το μύλο». Το 1960 έκανε ρεκόρ σε πωλήσεις για δίσκο 45 στροφών με «Το σπαθί του Χατζημπαμπά». Παράλληλα εμφανίστηκε στη δισκογραφία ως συνθέτης με το πραγματικό του όνομα. 

Για ένα μεγάλο χρονικό διάστημα (1973-1985) έζησε στην Αμερική 
και συγκεκριμένα  στην Βοστόνη   με την οικογένειά του. Τα τελευταία χρόνια της ζωής του τα έζησε στα Μετέωρα Νεαπόλεως Θεσσαλονίκης. Πέθανε στη Θεσσαλονίκη στις 15 Φεβρουαρίου 2003.

Έλληνες άνδρες τραγουδιστές
Έλληνες τραγουδοποιοί
Ρεμπέτες
Λαϊκοί τραγουδιστές